《辛未五月同王文济宪副联舟有作》
明代·王缜

今古斯文气味同，先生况有古人风。百年宗谱分支远，一片吟情入画中。

舟楫惊波能自济，边郊多垒藉谁忠。倚蓬对月不成寐，坐待东方日正红。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。